als_Latn dik_Latn sag_Latn
Fituesja e lotarisë vazhdon të jetojë si më parë…!
Një adoleshente e cila fitoi një milion funte në Lotari, pohon se ky fat i papritur nuk ia ka ndryshuar jetën asaj.
Pavarësisht se ka blerë “një palë çizme të reja dhe një çantë të bukur”, Jane Park, pohon se pak gjëra kanë ndryshuar në jetën e saj që prej fitimit të një milion eurove në lotarinë “EuroMillions”, transmeton Telegrafi.
Vajza 18-vjeçare, e cila jeton me nënën e saj në një banesë dydhomëshe në Edinburgh, nuk e ka blerë ende një Range Rover të bardhë, pasi që nuk di të vozis.
Ajo nuk jeton në një shtëpi të re luksoze, pasi që është mësuar të jetojë në këtë të tanishmen.
“Unë nuk jam asi lloj njeriu që fiton lotari dhe shkon në pazar. I urrej pushimet në hotele me pesë yje. Është mirë të kem para dhe mund të bëjë çdo gjë që dua. Problemi im është se nuk di çfarë dua. Kam blerë një palë çizme që doja, të cilat i ëndërroja. Unë dëshiroja t’i kisha rreth 50 çanta të markave Louis Vuitton, Michael Kors apo Chanel. Megjithëse, ato janë të bukura për daljet gjatë mbrëmjes, nuk i bleva shkaku se ato mund të shfrytëzohen vetëm për ndejat e mbrëmjeve. Unë i pëlqej hamburgerët dhe nuk dua t’i zëvendësoj me darkat luksoze”, tha ndër të tjera Jane.
Ajo ishte vetëm 17-vjeçare kur fitoi lotarinë gjatë muajit korrik të vitit të kaluar, ndërsa kishte blerë biletë për herë të parë.
Në kohën kur fitoi lotarinë, ishte duke punuar si asistente në “Këshillin Skocez për Organizatat Vullnetare”, kurse aktualisht është duke kërkuar punë dhe ka filluar që të ndjek mësimet në një universitet. /Telegrafi/
Short URL: http://vucjaki.net/?p=298
als_Latn als_Latn als_Latn als_Latn als_Latn als_Latn als_Latn als_Latn hne_Deva